ক্রিকেট বিশ্বকাপ ২০১৯: ইংল্যান্ড ও অস্ট্রেলিয়ার মধ্যে আলোচ্য বিষয় কী?
ফেভারিট ইংল্যান্ড কি বরাবরের মতো নিজেদের আসল রূপে ফিরছে? বিশ্বকাপের আগেই বিশেষজ্ঞ ও ভক্তদের বিশ্বকাপে সবচেয়ে ফেভারিট দল ইংল্যান্ড পাকিস্তান ও শ্রীলঙ্কার কাছে হেরে অনেকটাই কোণঠাসা।
এখন মুখোমুখি অস্ট্রেলিয়ার বিপক্ষে।
পরবর্তী দুটো ম্যাচে প্রতিপক্ষ ভারত ও নিউজিল্যান্ড।
বিতর্কে অস্ট্রেলিয়া ও উড়ন্ত ইংল্যান্ড
অস্ট্রেলিয়া ও ইংল্যান্ডের বিশ্বকাপের মঞ্চে আসার আগে দুই দলের যাত্রাপথ ছিল ভিন্ন।
ইংল্যান্ড ২০১৫ সালের বিশ্বকাপের স্মৃতি পেছনে ফেলে এই বিশ্বকাপের সবচেয়ে শক্তিশালী দল হয়ে ওঠে।
গেলো চার বছরে এই দলে আমূল পরিবর্তন এসেছে।
যেসব কারণে গুরুত্বপূর্ণ বাংলাদেশের আজকের ম্যাচ
মাশরাফীর প্রতি সাবেক অস্ট্রেলিয়ান ক্রিকেটারের আহ্বান
মাশরাফী কি বিশ্বকাপে নিজের খেলা নিয়ে সন্তুষ্ট
মূলত ইংলিশ তথাকথিত ক্রিকেটের ধারা বদলে আগ্রাসী ও ইতিবাচক ক্রিকেট খেলা শুরু করে ইয়ন মরগানের দল।
অন্যদিকে অস্ট্রেলিয়া কিছুটা মলিন যেন, ১৯৯৯ থেকে ২০১৯ পর্যন্ত যত বিশ্বকাপ তার মধ্যে এই অস্ট্রেলিয়া দলের জৌলুস খানিকটা কম।
বড় নামদের পাশে বল ট্যাম্পারিং বিতর্ক।
মূল অধিনায়ক স্টিভ স্মিথ এখন সাধারণ ক্রিকেটার।
সব মিলিয়ে পরিস্থিতি অনুকূলে ছিল না অস্ট্রেলিয়ার।
কিন্তু মঞ্চটা বিশ্বকাপ বলেই হয়তো অস্ট্রেলিয়া এখন পয়েন্ট টেবিলের দু নম্বরে আর ইংল্যান্ড চার নম্বরে।
বিশ্বকাপে ইংল্যান্ড ও অস্ট্রেলিয়া মুখোমুখি হয়েছে মোট সাতবার।
যার মধ্যে ৫ বার জিতেছে অস্ট্রেলিয়া, ২ বার ইংল্যান্ড।
সব মিলিয়ে ওয়ানডে ক্রিকেটের ইতিহাসে অস্ট্রেলিয়া ও ইংল্যান্ড মুখোমুখি হয়েছে ১৪৭ বার।
অস্ট্রেলিয়া জিতেছে ৮১টি, ইংল্যান্ড ৬১টি।
দুটো ম্যাচ হয়েছে টাই এবং তিনটি ম্যাচ হয়েছে পরিত্যক্ত।
তবে সাম্প্রতিক পারফরম্যান্সে এগিয়ে আছে ইংল্যান্ড বড় ব্যবধানে।
অস্ট্রেলিয়ার বিপক্ষে সর্বশেষ দশটি ম্যাচে ইংল্যান্ড জিতেছে ৯টি, অস্ট্রেলিয়া মাত্র একটি।
জোফরা আর্চার
বোলার, ইংল্যান্ড
এই বিশ্বকাপের অন্যতম সেরা বোলারদের একজন ইংল্যান্ডের পেস বোলার জোফরা আর্চার।
৬ ম্যাচে ১৫ উইকেট নিয়েছেন তিনি।
গড় ১৭.৯৩।
ইকোনোমি রেট ৪.৯০।
মজার ব্যাপার হলো বিশ্বকাপের প্রাথমিক দলে ছিলেন না জোফরা আর্চার।
তবে আর্চার বেশ পরিচিত অস্ট্রেলিয়ান ক্রিকেটারদের কাছে।
বিগ ব্যাশ ক্রিকেটে অনেকেই একসাথে খেলেছেন।
ম্যাচ পূর্ববর্তী প্রেস কনফারেন্সেও বারবার উঠে এসেছে আর্চারের কথা, সেখানেই ল্যাঙ্গার বলে দিয়েছেন আর্চারকে নিয়ে ভালোই আলোচনা হয়েছে টিম বৈঠকে।
মার্কাস স্টোইনিস
অল-রাউন্ডার, অস্ট্রেলিয়া
অস্ট্রেলিয়ার অন্যতম সেরা অলরাউন্ডার এখন মার্কাস স্টোইনিস।
বড় ম্যাচে গুরুত্বপূর্ণ ভূমিকা পালন করেন তিনি।
খুব দ্রুত প্রান্ত বদল করতে পারেন স্টোইনিস।
তবে বল হাতে তার ভূমিকা আরো বড়।
যাদের বলে বৈচিত্র্য আছে তাদের মধ্যে অন্যতম সেরা স্টোইনিস।
বাংলাদেশের ম্যাচেও সাকিব আল হাসানের উইকেট তুলে নিয়ে ম্যাচে ভূমিকা রাখেন তিনি।
বাকযুদ্ধ দুই দলের মাঝে
বল ট্যাম্পারিংয়ে জড়িয়ে নিষেধাজ্ঞা থেকে ফিরে আসা দুই ক্রিকেটার স্টিভ স্মিথ ও ডেভিড ওয়ার্নার।
ইংল্যান্ডের অধিনায়ক ইয়ন মরগান ঘোষণা দিয়েছেন লর্ডসে খুব সাদরে গ্রহণ করা হবে না তাদের।
এর আগে কোহলি ভারতের সমর্থকদের থামিয়ে দিয়েছিলেন তারা যখন স্টিভ স্মিথকে উদ্দেশ্য করে বাক্যবাণ ছুড়েছিল।
কিন্তু মরগান বলে দিয়েছেন এমন কিছুই করবেন না, ভক্তরা যা চায় তা করতে পারে।
মাইক হাসির চোখে সাকিব সর্বকালের সেরা তালিকায়
মুসলিম যুবক হত্যার ঘটনায় ভারতে পাঁচজন গ্রেফতার
যেভাবে আফগান বাধা টপকালো বাংলাদেশ
তুরস্কে নিজের প্রতিপক্ষ পেয়ে গেছেন এরদোয়ান?

ফেভারিট ইংল্যান্ড কি বরাবরের মতো নিজেদের আসল রূপে ফিরছে? বিশ্বকাপের আগেই বিশেষজ্ঞ ও ভক্তদের বিশ্বকাপে সবচেয়ে ফেভারিট দল ইংল্যান্ড পাকিস্তান ও শ্রীলঙ্কার কাছে হেরে অনেকটাই কোণঠাসা।